8. máj

* Deň víťazstva nad fašizmom
* Deň Červeného kríža, od roku 1948
* Svetový deň chôdze

## Udalosti
* 413 – rímsky cisár Honorius podpísal edikt, ktorým poskytol daňové úľavy pre italské provincie Tuscia, Kampánia, Picenum, Samnium, Apúlia, Lukánia a Kalábria, ktoré boli vydrancované Vizigótmi
* 1360 – medzi anglickým kráľom Eduardom III. a francúzskym kráľom Jánom II. bol podpísaný mier z Brétigny
* 1373 – Juliana z Norwichu, anglická kresťanská mystička a pustovníčka, prežila na smrteľnej posteli videnia, ktoré opisuje vo svojich *Zjaveniach Božej lásky*
* 1794 – počas jakobínskeho teroru bol popravený Antoine Lavoisier, francúzsky chemik pokladaný za otca modernej chémie 
* 1886 – lekárnik John Pemberton prvýkrát predal sýtený nápoj s názvom „Coca-Cola“ ako patentovaný liek
* 1902 – výbuch sopky Pelée na karibskom ostrove Martinik spôsobil mohutné pyroklastické prúdy, ktoré zabili vyše 30-tisíc ľudí
* 1933 – Móhandás Gándhí začal 21-dňový pôst sebaočisty a ročnú kampaň na pomoc hnutiu Haridžan
* 1942 – druhá svetová vojna: bitka v Koralovom mori sa skončila útokom japonských lietadlových lodí na americkú lietadlovú loď USS *Lexington* a jej potopením
* 1945 – druhá svetová vojna: nemecké vojská pod velením generála Rudolfa Toussainta sa vzdali vojenskému veliteľovi pražského povstania generálovi Karlovi Kutlvašrovi
* 1945 – druhá svetová vojna: vláda Slovenskej republiky zdržujúca sa v exile v rakúskej obci Kremsmünster podpísala dokument, ktorým sa podrobila generálovi americkej armády Waltonovi Walkerovi, čím z hľadiska medzinárodného práva zanikla vojnová SR
* 1945 – druhá svetová vojna: náčelník nemeckého velenia, poľný maršal Wilhelm Keitel, podpísal na predmestí Berlína akt bezpodmienečnej kapitulácie nacistického Nemecka, čím sa skončila vojna v Európe (vojna v Tichomorí pokračovala do 2. septembra)
* 1945 – druhá svetová vojna: sovietske jednotky oslobodili koncentračný tábor Terezín
* 1957 – juhovietnamský prezident Ngô Đình Diệm začal štátnu návštevu Spojených štátov, ktoré boli hlavným sponzorom jeho režimu
* 1970 – The Beatles vydali svoj 12. a posledný štúdiový album ''Let It Be''
* 1972 – vietnamská vojna: prezident USA Richard Nixon oznámil svoj príkaz umiestniť námorné míny v hlavných severovietnamských prístavoch s cieľom zastaviť tok zbraní a iného tovaru do tohto štátu
* 1978 – Reinhold Messner a Peter Habeler uskutočnili prvý výstup na Mount Everest bez prídavného kyslíka
* 1980 – Svetová zdravotnícka organizácia potvrdila vyhubenie kiahní
* 1984 – Sovietsky zväz oznámil bojkot letných olympijských hier v Los Angeles a neskôr sa k nemu pridalo ďalších 14 krajín
* 1987 – SAS zabila počas prepadu v meste Loughgall v Severnom Írsku osem dobrovoľníkov Dočasnej írskej republikánskej armády a jedného civilistu
* 2021 – pred školou v Kábule, hlavnom meste Afganistanu, vybuchla bomba umiestnená v aute, ktorá zabila najmenej 55 ľudí a viac ako 150 ich zranila
* 2025 – peruánsky kardinál amerického pôvodu Robert Francis Prevost bol zvolený za 267. pápeža katolíckej cirkvi a prijal meno Lev XIV.

## Narodenia
[thumb|upright|[David Attenborough (* 1926)]]
[thumb|upright|[Enrique Iglesias (* 1975)]]
* 1824 – William Walker, americký filibustier, dobrodruh a žoldnier, prezident Nikaraguy († 1860)
* 1828 – Jean Henri Dunant, švajčiarsky spisovateľ a spoluzakladateľ medzinárodného Červeného kríža († 1910)
* 1855 – Bohuslav Brauner, český chemik († 1935)
* 1884 – Harry S. Truman, 33. prezident USA († 1972)
* 1899 – Friedrich August von Hayek, rakúsky ekonóm († 1992)
* 1902 – André Lwoff, francúzsky mikrobiológ, nositeľ Nobelovej ceny za fyziológiu alebo medicínu († 1994)
* 1905 – Karol Borsuk, poľský matematik († 1982)
* 1906 – Roberto Rossellini, taliansky filmový režisér († 1977)
* 1916 – João Havelange, brazílsky športový funkcionár, bývalý dlhoročný prezident FIFA († 2016)
* 1919 – Lex Barker, americký herec († 1973)
* 1920 – Saul Bass, americký grafický dizajnér († 1996)
* 1926 – David Attenborough, britský prírodovedec, moderátor, scenárista a producent
* 1927 – László Paskai, maďarský kardinál († 2015)
* 1930 – Gary Snyder, americký básnik
* 1940 – Juraj Žubor, slovenský pedagóg, futbalista a tréner († 1991)
* 1941 – Árpád Duka-Zólyomi, slovenský politik maďarskej národnosti († 2013)
* 1945 – Keith Jarrett, americký džezový klavirista
* 1952 – Charles Camarda, americký astronaut
* 1954 – Jana Boušková, česká herečka
* 1957 – Otakar Brousek mladší, český herec
* 1959 – Igor Sláma, český dráhový cyklista, bronzový medailista na OH
* 1960 – Franco Baresi, taliansky futbalista a tréner
* 1960 – Pavol Višňovský, slovenský herec
* 1965 – Oľga Belešová, slovenská herečka a novinárka
* 1966 – Cláudio Taffarel, brazílsky futbalový brankár
* 1967 – Vladimír Balla, slovenský prozaik a literárny kritik
* 1970 – Luis Enrique, španielsky futbalista
* 1975 – Enrique Iglesias, španielsky spevák
* 1977 – Iva Kubelková, česká modelka, moderátorka a herečka
* 1983 – Bruno Echagaray, mexický tenista

## Úmrtia
[thumb|upright|[Gustave Flaubert († 1880)]]
[thumb|upright|[Paul Gauguin († 1903)]]

* 685 – Benedikt II., pápež a taliansky svätec (* ?)
* 1785 – Pietro Longhi, benátsky maliar (* 1701)
* 1788 – Giovanni Antonio Scopoli, rakúsky lekár a prírodovedec (* 1723)
* 1794 – Antoine Lavoisier, francúzsky chemik (* 1743)
* 1829 – Mauro Giuliani, taliansky hudobný skladateľ (* 1781)
* 1842 – Jules Dumont d’Urville, francúzsky bádateľ a dôstojník (* 1790)
* 1844 – Pavel Cancrini, slovenský spisovateľ, evanjelický kňaz a ľudovýchovný pracovník (* 1779)
* 1852 – Giuseppe Jappelli, taliansky architekt (* 1783)
* 1873 – John Stuart Mill, anglický filozof, logik a ekonóm (* 1806)
* 1880 – Gustave Flaubert, francúzsky spisovateľ (* 1821)
* 1891 – Helena Blavatská, ruská zakladateľka Teozofickej spoločnosti (* 1831)
* 1903 – Paul Gauguin, francúzsky maliar (* 1848)
* 1905 – Josip Juraj Strossmayer, chorvátsky biskup, politik a národný buditeľ (* 1815)
* 1941 – Bohumír Šmeral, český ľavicový politik (* 1880)
* 1943 – Mordechaj Anielewicz, vodca židovskej bojovej organizácie počas povstania vo varšavskom gete (* 1919)
* 1960 – John Henry Constantine Whitehead, britský matematik (* 1904)
* 1975 – Avery Brundage, americký atlét, zberateľ umenia, filantrop a piaty predseda Medzinárodného olympijského výboru (* 1887)
* 1979 – Talcott Parsons, americký sociológ (* 1902)
* 1988 – Robert A. Heinlein, americký spisovateľ sci-fi (* 1907)
* 1992 – Otto Šimánek, český divadelný a filmový herec (* 1925)
* 1995 – Jozef Petrašovič, slovenský stredoškolský pedagóg a entomológ (* 1918)
* 2001 – Aleš Votava, slovenský scénograf, kostýmový výtvarník, divadelný a filmový architekt (* 1962)
* 2006 – Iain Macmillan, britský fotograf (* 1938)
* 2008 – François Sterchele, belgický futbalista (* 1982)
* 2010 – Andor Lilienthal, maďarský šachový veľmajster (* 1911)
* 2011 – Soňa Pertlová, česká šachistka (* 1988)
* 2025 – Jiří Bartoška, český herec a filmový organizátor (* 1947)


08
Kategória:Štátne sviatky na Slovensku
~0508